ອິນດູຈີນ

ພາກພື້ນອິນດູຈີນ (ຊີວະວິທະຍາ) : ສີຂຽວເຂັ້ມແລະອ່ອນ.

ອິນດູຈີນ () ຫຼື ແຫຼມອິນດູຈີນ () ແມ່ນແຫຼມທີ່ເດ່ອອກຈາກແຜ່ນດິນໃຫຍ່ຂອງອາຊີ ແລະແມ່ນສ່ວນນຶ່ງຂອງອາຊີອາຄະເນ. ທີ່ມາຂອງຊື່ ກໍແມ່ນຍ້ອນແຫຼມນີ້ຕັ້ງຢູ່ທາງໃຕ້ຂອງຈີນ ແລະທາງຕາເວັນອອກຂອງອິນເດຍ. ຄຳວ່າ "Indochina" ມາຈາກ Indochine ໃນພາສາຝະລັ່ງ ແລະຖືກໃຊ້ໃນລະຫວ່າງຍຸກລ່າຫົວເມືອງ.

ຕາມປະຫວັດສາດ ປະເທດໃນອິນດູຈີນສ່ວນໃຫຍ່ໄດ້ຮັບອິດທິພົນທາງວັດທະນະທຳຈາກອິນເດຍແລະຈີນ ເຊິ່ງແຕ່ລະປະເທດໄດ້ຮັບວັດທະນະທຳຈາກສອງຊາດນີ້ ເຂົ້າມາໃນລະດັບທີ່ຕ່າງກັນ ເຊັ່ນ ລາວແລະໄທນັ້ນແມ່ນໄດ້ຮັບວັດທະນະທຳອິນເດຍເປັນສ່ວນໃຫຍ່ ແຕ່ຫວຽດນາມໄດ້ຮັບວັດທະນະທຳຈາກຈີນເປັນສ່ວນໃຫຍ່. ຕໍ່ມາໃນຍຸກລ່າຫົວເມືອງຂອງຊາດຕາເວັນຕົກ ປະເທດສ່ວນໃຫຍ່ໃນອິນດູຈີນໄດ້ຮັບວັດທະນະທຳຕາເວັນຕົກເຂົ້າເຊັ່ນກັນ.

 ພູມສາດ 
ຕາມນິຍາມຢ່າງເຄັ່ງຄັດ ອິນດູຈີນໝາຍເຖິງອະດີດອານານິຄົມຝະລັ່ງ ຫຼື "ອິນດູຈີນຝຣັ່ງ" ປະກອບດ້ວຍ:

 ລາວ

 ກຳປູເຈຍ

 ຫວຽດນາມ

ແຕ່ປັດຈຸບັນ ອິນດູຈີນໝາຍເຖິງແຜ່ນດິນໃຫຍ່ຂອງອາຊີຕາເວັນອອກສຽງໃຕ້ ນັບລວມ

 ພະມ້າ

 ໄທ

 ແຫຼມມະລາຍູ

 ສິງກະໂປ

ສາສະໜາທີ່ສ່ວນໃຫຍ່ນັບຖືແມ່ນພຸດ ນິກາຍເຖລະວາດ (ຫຼື ຫິນນະຍານ) ສ່ວນນິກາຍມະຫາຍານ ມີຄົນນັບຖືໃນຫວຽດນາມແລະສິງກະໂປ.

ໝວດ:ພູມສາດ
ໝວດ:ອາຊີ
ໝວດ:ອາຊີຕາເວັນອອກສຽງໃຕ້